Борис Младенов-Young
Гледам ги
приличат на кристали…

chitanka.info

Гледам ги — приличат на кристали —

чисти, без петна и драскотини;

две лица в невинност засияли —

радост моя в старите години.

В детския им свят нечестност няма,

още са незрели за лъжата,

чужди са на подлост и измама,

клеветата им е непозната.

Но какво ще стане с тях след време

улицата като ги поеме,

с кал, с престъпност, с норми извратени?…

Как ще се опазят от порока,

за да тръгнат в правата посока

и останат честни и почтени?!

Сидни, Австралия — 2012 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.